**Tájékoztató a központi felvételi vizsgáról**

**2022. január 22-én (szombat) 10.00** órától szeretettel várjuk azokat a negyedikes és nyolcadikos diákokat, akik gimnáziumunkban kívánják megírni a központi írásbeli felvételi vizsgát.

A vizsga lebonyolításával kapcsolatosan kérjük az alábbiak figyelembevételét:

* A felvételi vizsgáról külön értesítést nem küldünk.
* Az épületbe csak az írásbeli vizsgára jelentkezett tanulók lephetnek be. A kísérők részére az iskola menzáján biztosítunk várakozási lehetőséget. Köszönjük a tanulókat kísérő szülők, hozzátartozók megértését.
* Az intézmény bejáratánál (Széchenyi utca 17.) belépéskor mindenki köteles kezet fertőtleníteni. Az intézménybe való belépés feltétele a saját védőeszköz (maszk) használata.
* A diákok hozzák magukkal a diákigazolványukat. (vagy személyi igazolványukat)
* A terembeosztás a későbbiekben kerül fel a honlapra, illetve megtalálható lesz az iskola portáján.
* A tanulók 9.30 és 9.45 között foglalják el helyüket a kijelölt teremben.
* A sajátos nevelési igényű diákoknak a felvételi vizsgán többletidőt biztosítunk.
* A vizsga 2x45 percet vesz igénybe. A két feladatlap kitöltése között 15 perc szünetet kell tartani.
* A magyar nyelvi feladatlapok kitöltéséhez segédeszköz nem használható.
* A matematika feladatlap kitöltéséhez rajzeszközökön (vonalzó, körző, szögmérő) kívül más segédeszköz (pl. zsebszámológép) nem használható.
* A felvételi vizsga feladatlapjai és javítási-értékelési útmutatói 2022. január 22-én 13 órától a [www.oktatas.hu](http://www.oktatas.hu/)honlapon megtekinthetők.

**Megtekintés**: Az értékelt dolgozatokat 2022. január 27-én (csütörtök) 8-17 óra között lehet megtekinteni az iskolában.

**A tanulói észrevételek és azok kezelése:** A központi írásbeli vizsga kiértékelt dolgozatait a vizsgázó és szülője az iskola képviselőjének jelenlétében megtekintheti, azokról kézzel vagy elektronikus úton (pl. digitális fényképezőgéppel, mobiltelefonnal) másolatot készíthet, és – **kizárólag a hivatalos javítási-értékelési útmutatótól eltérő értékelés esetén**– az értékelésre észrevételt tehet a honlapról [letölthető](https://www.gardonyi-eger.hu/_user/browser/File/2021_2022/Dokumentumok/tanuloi_eszrevetel%202022.docx) vagy a titkárságon beszerezhető formanyomtatványon. **A vizsgázó és szülője** a javítási-értékelési útmutatótól eltérő értékelés esetén, észrevételeit **a megtekintést követő első munkanapon, 2022. január 28. péntek 8 és 16 óra között** írásban adhatja le **az iskola titkárságán, vagy szkennelt dokumentumként elküldheti az**titkarsag@gardonyi-eger.hu**címre.**

**Az értékelő lapok átvétele:** Az írásbeli felvételi eredményét közlő értékelő lapot a megtekintés napján átveheti **a tanuló, a szülő vagy két tanú által hitelesített írásbeli meghatalmazással a meghatalmazot**t. Az át nem vett értékelő lapokat az iskola 2022. február 7-én  elektronikus úton postázza.

**Pótnap:** 2022. január 27. (csütörtök) 14.00 óra

**Második pótnap:** 2022. február 4. (péntek) 14.00 órától, azok a tanulók írhatnak, akik a központi írásbeli vizsgán 2022. január 22-én alapos ok miatt nem tudnak részt venni, és ezért a szülő előzőleg kérelmet nyújtott be a pótló írásbeli vizsga letételére az intézményvezetőnek.

**Szóbeli meghallgatás:** 2022. március 2-3. (szerda, csütörtök) 14.00 óra

<https://www.oktatas.hu/pub_bin/dload/kozoktatas/beiskolazas/tajekoztatok/KIFIR_kiadvany_teljes_2021_2022.pdf>

<https://www.oktatas.hu/pub_bin/dload/kozoktatas/beiskolazas/tajekoztatok/30_2021_EMMI_hatarozat.pdf>

<https://www.oktatas.hu/pub_bin/dload/kozoktatas/beiskolazas/tajekoztatok/KIFIR_alt_isk_8_evfolyamrol.pdf>

<https://www.oktatas.hu/pub_bin/dload/kozoktatas/beiskolazas/tajekoztatok/KIFIR_6_8_evf_gimn.pdf>

<https://www.oktatas.hu/kozneveles/kozepfoku_felveteli_eljaras/tajekoztato_felvetelizoknek/sni_tanulok_reszvetele>